open-index/open-wikipedia-markdown huggingface dataset:
1583 Αντίλοχος

μικρογραφία|Η τροχιά του αστεροειδούς 1583 Αντίλοχος
Ο **Αντίλοχος (Antilochus)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,6. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από το όνομα του ομώνυμου προσώπου του Τρωικού πολέμου, γιου του Νέστορα.

## Φυσικά χαρακτηριστικά
Η μέση διάμετρος του Αντιλόχου εκτιμάται σε 101,62 χιλιόμετρα. Η μάζα του εκτιμάται σε 1,1 τετράκις εκατομμύριο τόνους για μέση πυκνότητα 2 gr/cm³. Για τη μάζα αυτή, η επιτάχυνση της βαρύτητας στην επιφάνεια του ισημερινού του Αντιλόχου υπολογίζεται σε 2,84 cm/sec². (344 φορές ασθενέστερη βαρύτητα από την αντίστοιχη γήινη) και η ταχύτητα διαφυγής σε 53,7 m/sec (193 χιλιόμετρα την ώρα). Η μέση θερμοκρασία στην επιφάνειά του εκτιμάται σε περίπου 150 βαθμούς C κάτω από το μηδέν. Ο φασματικός τύπος του είναι **D**, ενώ το γεωμετρικό άλβεδό του είναι 0,0633. Ο Αντίλοχος περιστρέφεται γύρω από τον εαυτό του μία φορά κάθε 31 ώρες και 31 λεπτά, μία αρκετά αργή περιστροφή για αστεροειδή.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντιλοχος
1584 Φούτζι

Ο **Φούτζι (Fuji)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,71. Ανακαλύφθηκε το 1927 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά του από το όρος Φούτζι, το υψηλότερο της Ιαπωνίας.

* Αξιοσημείωτη είναι η μεγάλη κλίση της τροχιάς του Φούτζι ως προς την εκλειπτική, 26 μοίρες και 37΄.

## Φυσικά χαρακτηριστικά
Η μέση διάμετρος του Φούτζι εκτιμάται σε 21,70 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,2025 ± 0,024. Ο Φούτζι περιστρέφεται γύρω από τον εαυτό του μία φορά κάθε 14 ώρες και 53 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φουτζι
Πανελλήνιο πρωτάθλημα κλειστού στίβου γυναικών 1994

Το **9ο [[Πανελλήνιο πρωτάθλημα κλειστού στίβου γυναικών]] 1994** διεξήχθη στο Στάδιο Ειρήνης και Φιλίας από 11 ως 13 Φεβρουαρίου μαζί με το αντίστοιχο ανδρών. Πρωταθλητής σύλλογος στη βαθμολογία αναδείχθηκε ο **[[Πανελλήνιος Γ.Σ.]]** για έβδομη φορά στη μικρή ιστορία της διοργάνωσης.

## Οι νικήτριες

## Βαθμολογία

## Πηγές
*"Οι νικητές των Πανελληνίων Πρωταθλημάτων κλειστού", "Αθλητική Ηχώ", 19/2/2000, σελ. 34-35.
*Εφ. Αθλητική Ηχώ, 14/2/1994 σελ. 3
*Ματιές στα σπορ", τ. 32 (Ιανουάριος 1995).

Κλειστου στιβου γυναικων
Κατηγορία:Στίβος το 1994
Κατηγορία:Διοργανώσεις στίβου στον Πειραιά
1585 Ένωση

μικρογραφία|Η τροχιά του αστεροειδούς 1585 Ένωση
Η **Ένωση (Union)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,66. Ανακαλύφθηκε το 1947 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της προς τιμή της Νοτιοαφρικανικής Ενώσεως, όπως ήταν τότε το επίσημο όνομα του κράτους της Νότιας Αφρικής.

* Αξιοσημείωτη είναι η μεγάλη κλίση της τροχιάς της Ενώσεως ως προς την εκλειπτική, 26 μοίρες και 10΄, που σε συνδυασμό με τη μεγάλη εκκεντρότητα της τροχιάς υποδεικνύει ίσως σύγκρουση με άλλο σώμα κατά το παρελθόν ή καταγωγή από κομήτη.

## Φυσικά χαρακτηριστικά
Η μέση διάμετρος της Ενώσεως εκτιμάται σε 50,42 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0378 ± 0,003. Η Ένωση περιστρέφεται γύρω από τον εαυτό της μία φορά κάθε 9 ως 10 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ενωση
1586 Τίλε

μικρογραφία|Η τροχιά του αστεροειδούς 1586 Τίλε
Ο **Τίλε (Thiele)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1939 από τον Γερμανό αστρονόμο Άρνο Άρτουρ Βάχμαν, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Δανού αστρονόμου και μαθηματικού Τόρβαλντ Νικολάι Τίλε, πατέρα του Χόλγκερ Τίλε, ενός συναδέλφου του Βάχμαν στο αστεροσκοπείο του Μπέργκεντορφ.

## Φυσικά χαρακτηριστικά
Η μέση διάμετρος του Τίλε εκτιμάται σε 14 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1575 ± 0,039. Ο Τίλε περιστρέφεται γύρω από τον εαυτό του με περίοδο 3 ώρες και 5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιλε
Πανελλήνιο πρωτάθλημα κλειστού στίβου γυναικών 1997

Το **12ο [[Πανελλήνιο πρωτάθλημα κλειστού στίβου γυναικών]] 1997** διοργανώθηκε από 14 έως 16 Φεβρουαρίου στο Στάδιο Ειρήνης και Φιλίας μαζί με τα αντίστοιχα: ανδρών, εφήβων και νεανίδων. Στο πρόγραμμα επανήλθε το πένταθλο (60μ, 800μ, 60μ εμπ, ύψος, σφαίρα). Πρωταθλητής της ομαδικής βαθμολογίας αναδείχθηκε ο **[[Πανελλήνιος Γ.Σ.]]**

## Οι νικήτριες
 

## Βαθμολογία

## Πηγές
*"Οι νικητές των Πανελληνίων Πρωταθλημάτων κλειστού", "Αθλητική Ηχώ", 19/2/2000, σελ. 34-35.
*"Αθλητική Ηχώ", 14/2/1997 ως 17/2/1997. 
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 1997
Κατηγορία:Διοργανώσεις στίβου στον Πειραιά
Βασίλειος Μαραγκόπουλος

Ο **Βασίλειος Μαραγκόπουλος** (Βραχναίικα, 1874 - Αθήνα, 1944) ήταν Έλληνας βιομήχανος και ευεργέτης των Πατρών. Ανέπτυξε μεγάλη φιλανθρωπική δραστηριότητα, διετέλεσε μέλος της Παναχαϊκής και πρόεδρος του Ν.Ο. Πατρών.

Ο Μαραγκόπουλος γεννήθηκε στα Βραχνέικα Αχαΐας, χωριό τότε προάστιο σήμερα της Πάτρας, όπου τελείωσε το σχολαρχείο, ήταν γιος του Γεωργίου Μαραγκόπουλου και είχε άλλα έξι αδέλφια. Σε ηλικία 20 ετών εγκαταστάθηκε στην Πάτρα και άρχισε να εργάζεται σαν πλανόδιος μικροπωλητής αρχικά κουβαλώντας στον ώμο του το εμπόρευμα, κουβαρίστρες μαντήλια και βελόνες, και έπειτα με ένα χειρόκαρο που απόκτησε, αυτά με τις τρεις ρόδες που το τράβαγε ο ίδιος ο μικροπωλητής πάνω στο οποίο και κοιμόταν. Το 1910 παντρεύτηκε την Μαρίκα Σταθακοπούλου που απέκτησε μαζί της δύο παιδιά. 

Το 1912 ένα τυχαίο γεγονός το ρίσκο και η τόλμη του ήταν το πρώτο βήμα για την μετέπειτα εξέλιξη του σε βιομήχανο. Το 1912 στο λιμάνι της Πάτρας βούλιαξε κατά το ήμισυ ένα εμπορικό πλοίο που μετέφερε υφάσματα, το εμπόρευμα βγήκε σε πλειστηριασμό αλλά κανείς δεν το αγόραζε με τον φόβο μήπως έχουν βραχεί τα υφάσματα και έχουν χαλάσει. Ο Μαραγκόπουλος δανείζεται χρήματα και αγοράζει το εμπόρευμα και στην συνέχεια ξεπλένει τα υφάσματα και τα πουλά κερδίζοντας πολλά χρήματα. Το 1919 αγόρασε χειροκίνητες καλτσομηχανές που τις έδωσε σε σπίτια που δούλευαν για αυτόν ξεκινώντας την επιχείρησή του, το 1920 χτίζει κατάστημα και το 1927 η εταιρεία του μετατρέπεται σε Ανώνυμος Εταιρεία.  

## Φιλανθρωπική δράση
Ο Μαραγκόπουλος ήταν μεγάλος ευεργέτης της Αχαΐας, ανέγειρε το δημοτικό σχολείο των Βραχναιίκων, το σχολείο Παραλίας, που τα καλοκαίρια λειτουργούσε σαν κατασκήνωση ΠΙΚΠΑ, αποπεράτωσε το Στρατιωτικό Νοσοκομείο Πατρών, όπου στην αυλή του σήμερα υπάρχει άγαλμα του. Με προσωπικά του έξοδα περιθάλπει πρόσφυγες της μικρασιατικής καταστροφής. Στο Παναχαϊκό και κοντά στη Ζάστοβα ξεκίνησε εργασίες κατασκευής σανατορίου, που σταμάτησαν λόγω του επερχόμενου πολέμου χωρίς να ολοκληρωθεί ποτέ. 

Για την Φιλανθρωπική του δράση τιμήθηκε με το παράσημο του *χρυσού φοίνικα*, ανακηρύχθηκε "μέγας εθνικός ευεργέτης" και "ευεργέτης των Βραχνέικων".

## Αθλητική δράση
Ο Μαραγκόπουλος διετέλεσε μέλος του διοικητικού συμβουλίου της Παναχαϊκής αλλά και πρόεδρος του Ν.Ο. Πατρών την περίοδο 1937-1940, ήταν αυτός που δημιούργησε την μεγάλη ομάδα του Ομίλου που κατέκτησε στην συνέχεια πέντε (5) πρωταθλήματα Ελλάδος στην υδατοσφαίριση. Με ενέργειες του Μαραγκόπουλου ο Όμιλος μεταφέρθηκε στο "λιμενοβραχίονα της Γούναρη" σε νέες αθλητικές εγκαταστάσεις με ξύλινες κερκίδες 1.000 θεατών. Μετά το θάνατό του ο Ν.Ο. Πατρών τον τίμησε με την ετήσια διοργάνωση των αγώνων κολύμβησης και υδατοσφαίρισης "Μαραγκοπούλεια", τα οποία έγιναν από το 1947 ως το 1973 όταν και σταμάτησαν λόγω μόλυνσης των υδάτων του μόλου .

## Παραπομπές


Κατηγορία:Πρόεδροι Ν.Ο. Πατρών
Κατηγορία:Έλληνες ευεργέτες
Κατηγορία:Έλληνες βιομήχανοι
Κατηγορία:Παναχαϊκή Γ.Ε.
1587 Κάρστεντ

Ο **Κάρστεντ (Kahrstedt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,173. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Άλμπρεχτ Κάρστεντ (*Albrecht Kahrstedt*).

## Φυσικά χαρακτηριστικά
Ο φασματικός τύπος του Κάρστεντ είναι **Sa** (λιθώδης). Τα υπόλοιπα φυσικά χαρακτηριστικά του είναι άγνωστα. Ο Κάρστεντ περιστρέφεται γύρω από τον εαυτό του μία φορά κάθε 6 ως 10 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρστεντ
Πανελλήνιο πρωτάθλημα κλειστού στίβου γυναικών 1998

Το **13ο [[Πανελλήνιο πρωτάθλημα κλειστού στίβου γυναικών]] 1998** διοργανώθηκε από 14 ως 15 Φεβρουαρίου στο Στάδιο Ειρήνης και Φιλίας μαζί με τα αντίστοιχα: ανδρών, εφήβων και νεανίδων. Λόγω της μεγάλης συμμετοχής και των πολλών αγωνισμάτων όλων των ηλικιών επικράτησε ανοργανωσιά, με αποτέλεσμα την επόμενη χρονιά να διαχωριστεί το πρωτάθλημα μικρών ηλικιών από εκείνο των ανδρών-γυναικών. Πρωταθλητής της ομαδικής βαθμολογίας αναδείχθηκε για άλλη μια χρονιά ο **[[Πανελλήνιος Γ.Σ.]]**

## Οι νικήτριες
 

## Πηγές
*"Οι νικητές των Πανελληνίων Πρωταθλημάτων κλειστού", "Αθλητική Ηχώ", 19/2/2000, σελ. 34-35.
*"Αθλητική Ηχώ", 14/2/1998 ως 16/2/1998. 
*GREEK INDOOR CHAMPIONSHIPS.

Κλειστου στιβου γυναικων
Κατηγορία:Στίβος το 1998
Κατηγορία:Διοργανώσεις στίβου στον Πειραιά
Άκης Καλλινικίδης

Ο **Αβραάμ (Άκης) Καλλινικίδης** (Αθήνα, 8 Σεπτεμβρίου 1977) είναι Έλληνας πρώην καλαθοσφαιριστής. Με ύψος 1,97μ. αγωνιζόταν στη θέση του φόργουορντ. Αποτελεί έναν από τους καλαθοσφαιριστές με την μεγαλύτερη, σε χρονική διάρκεια, καριέρα στα ελληνικά δρώμενα.

## Σταδιοδρομία
Ξεκίνησε την αθλητική του σταδιοδρομία από το εφηβικό τμήμα της ομάδας μπάσκετ του Πανελληνίου και σε ηλικία 18 ετών παραχωρήθηκε δανεικός στον *Τυφώνα*, εντυπωσιάζοντας στο πρωτάθλημα της Α΄ Κατηγορίας Ε.Σ.Κ.Α., την περίοδο 1995-96.

Το καλοκαίρι του ΄96 υπέγραψε στον Αιγάλεω Α.Ο. και συνέχισε μαζί του έως και 13 χρόνια αργότερα. Για ένα σύντομο διάστημα (1999), ο Καλλινικίδης αγωνίστηκε στη Φινλανδία, με τα χρώματα της Aura Basket. Στο διάστημα παραμονής του στο Αιγάλεω, κατάκτησε έναν τίτλο Α΄ Αθηνών (1997), 2 τίτλους Γ΄ Εθνικής (1999 και 2001), ένα τίτλο Β΄ Εθνικής (2004) και μια άνοδο σαν δευτεραθλητής της Α2 (2006), για την Α1 Ανδρών ΕΣΑΚΕ.

Οδήγησε την ομάδα του Αιγάλεω -σαν αρχηγός της- και στην Α1, για μια τριετία, κερδίζοντας την ένατη θέση στην κατάταξη, το 2008. Μετά τον υποβιβασμό του Αιγάλεω, υπέγραψε στην ΑΕΚ, όπου έπαιξε με επιτυχία, τη διετία 2010-2011. Από το 2011-2012 έως και το 2013-14 ήταν παίκτης του Α.Γ.Ο. Ρεθύμνου, ενώ το καλοκαίρι του 2014 υπέγραψε στον Αρκαδικό Τρίπολης. Το 2016 υπέγραψε στον Χολαργό. Τον Αύγουστο του 2017 ο Καλλινικίδης επέστρεψε στην ομάδα που τον ανέδειξε. Με το Αιγάλεω κατέκτησε δυο πρωταθλήματα (Α΄ ΕΣΚΑ και Γ΄ Εθνική) και ένα κύπελλο ΕΣΚΑ.

Στις 8 Αυγούστου 2019, ανακοινώθηκε από τον Οίακα Ναυπλίου. Τον Απρίλιο του 2020, ανακοίνωσε πως θα συνεχίσει στον Οίακα για ακόμα μία σεζόν.

Το καλοκαίρι του 2021, συμφώνησε με την Ν.Ε. Μεγαρίδος. Τη σεζόν 2021-22 με τη Μεγαρίδα πανηγύρισε  το πρωτάθλημα στη Β' Εθνική και κατά συνέπεια την άνοδο στην Α2 Εθνική. Τον Αύγουστο του 2022, ανακοίνωσε την επιστροφή του στα παρκέ για τη σεζόν 2022-23, συμπληρώνοντας έτσι 28 χρόνια επαγγελματικής καριέρας. Τον Ιούλιο του 2023 και ενώ είχε αποχωρήσει από την ομάδα (συμφωνώντας με τον Πανελλήνιο), επέστρεψε στη Μεγαρίδα για ακόμα μία σεζόν. Στις 8 Οκτωβρίου 2023, πέτυχε double-double με 10 πόντους και 10 ριμπάουντ στην 1η αγωνιστική της Elite League, οδηγώντας τη Μεγαρίδα σε νίκη απέναντι στον Χαρίλαο Τρικούπη. Στις 11 Οκτωβρίου, ανακοίνωσε πως η σεζόν 2023-24 είναι η τελευταία του στην 29χρονη καριέρα του. Στις 27 Απριλίου 2024, ο αποκλεισμός της Εστίας Μεγαρίδος από το Final Four της Elite League σήμανε το τέλος μια καριέρας που διήρκησε 29 χρόνια, καθώς σε ηλικία 47 ετών, αποσύρθηκε από τα παρκέ.

## Εκτός παρκέ
Ο Καλλινικίδης έχει έντονη κοινωνική προσφορά και δράση, ενώ έχει πάρει θέση αρκετές φορές για εθνικά και κοινωνικά ζητήματα, ενώ έχει αναφερθεί κατά του νεοναζισμού.

Στις ευρωεκλογές του 2024 είναι υποψήφιος με το ΜέΡΑ25.
## Πηγές - Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Έλληνες καλαθοσφαιριστές στο εξωτερικό
Πανελλήνιο πρωτάθλημα κλειστού στίβου γυναικών 1999

Το **14ο [[Πανελλήνιο πρωτάθλημα κλειστού στίβου γυναικών]] 1999** διοργανώθηκε από 21 ως 21 Φεβρουαρίου στο Στάδιο Ειρήνης και Φιλίας μαζί με τo αντίστοιχo των  ανδρών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 6 και 7 Φεβρουαρίου. Πρωταθλητής σύλλογος αναδείχθηκε για δέκατη φορά, ο **[[Πανελλήνιος Γ.Σ.]]** με 110 βαθμούς σημειώνοντας νέο ρεκόρ συγκομιδής βαθμών στην ιστορία της διοργάνωσης.

## Οι νικήτριες

## Πηγές
*"Οι νικητές των Πανελληνίων Πρωταθλημάτων κλειστού", "Αθλητική Ηχώ", 19/2/2000, σελ. 34-35.
*"Αθλητική Ηχώ", 20/2/1999 ως 23/2/1999. 
*ΑΡΧΕΙΟ ΣΕΓΑΣ.

Κλειστου στιβου γυναικων
Κατηγορία:Στίβος το 1999
Κατηγορία:Διοργανώσεις στίβου στον Πειραιά
Πανελλήνιο πρωτάθλημα κλειστού στίβου ανδρών 2000

Το **15ο [[Πανελλήνιο πρωτάθλημα κλειστού στίβου ανδρών]] 2000** διοργανώθηκε στο Στάδιο Ειρήνης και Φιλίας στις 19 & 20 Φεβρουαρίου μαζί με το αντίστοιχο των γυναικών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 5 & 6 Φεβρουαρίου. Πρωταθλητής σύλλογος στη βαθμολογία αναδείχθηκε ο **[[Πανελλήνιος Γ.Σ.]]** για ενδέκατη φορά. 

## Νικητές
 

## Βαθμολογία

## Πηγές
*ΑΡΧΕΙΟ ΣΕΓΑΣ.
*"Αθλητική Ηχώ", 7/2/2000.
*"Αθλητική Ηχώ", 21/2/2000.

Κλειστου στιβου ανδρων
Κατηγορία:Στίβος το 2000
Κατηγορία:Διοργανώσεις στίβου στον Πειραιά
Revolver (τραγούδι)

Το "Revolver" είναι ένα τραγούδι της Μαντόνα από το τρίτο της greatest hits  άλμπουμ, Celebration . Γράφτηκε από τους Μαντόνα, Carlos Battey, Steven Battey, Dwayne Carter, Justin Franks και Brandon Kitchen. Το τραγούδι κυκλοφόρησε στο διαδίκτυο πριν την επίσημη κυκλοφορία του άλμπουμ. Τον Δεκέμβριο του 2009, επιβεβαιώθηκε ότι το τραγούδι θα κυκλοφορήσει ως single από το άλμπουμ.

Είναι ένα electropop τραγούδι και οι στίχοι του μιλούν για την αντιπαράθεση της αγάπης με τα όπλα. Οι κριτικοί έδωσαν μικτές κριτικές. Μερικοί επαίνεσαν τη χορωδία "My love’s a revolver", ενώ άλλοι θεώρησαν ότι ήταν απογοητευτικό και δεν ήταν στο ίδιο επίπεδο με τα προηγούμενα τραγούδια της Μαντόνα. Δεν πήγε πολύ καλά στα επίσημα charts, όπως του Βελγίου, Καναδά, τη Φινλανδία και το Ηνωμένο Βασίλειο, αλλά έφτασε στο τέσσερα στα Billboard Hot Dance Club Songs στις Ηνωμένες Πολιτείες. Ήταν το τελευταίο single της Μαντόνα απ’ τα 2000’ς. Το mix του τραγουδιού απ’τόν David Guetta, One Love Club Mix, κέρδισε το βραβείο στην κατηγορία Best Remixed Recording στα 53α Grammy Awards.

## Background

Τον Μάρτιο του 2009, η εκπρόσωπος της Μαντόνα, Liz Rosenberg, επιβεβαίωσε  ότι η Μαντόνα σχεδιάζει να κυκλοφορήσει ένα greatest hits άλμπουμ του 2009. Επίσης πρόσθεσε ότι η Μαντόνα πήγε στο στούντιο για να καταγράψει νέο υλικό για το άλμπουμ. Αργότερα, επιβεβαιώθηκε ότι έγραψε τρία νέα κομμάτια για το άλμπουμ, με τον Paul Oakenfold. Η Warner Bros. Records ανέφερε πως ο τίτλος του άλμπουμ θα είναι Celebration. Επίσης ανέφερε ότι το τελικό τραγούδι για τη συλλογή ήταν το "Revolver". Πριν από την κυκλοφορία του άλμπουμ στις 29 Σεπτεμβρίου 2009, η αρχική έκδοση του "Revolver" κυκλοφόρησε στο διαδίκτυο. Το τραγούδι κυκλοφόρησε ψηφιακά στο Ηνωμένο Βασίλειο στις 14 Δεκεμβρίου 2009 από την Warner Bros Records.

## Charts και Βραβεία

### Charts

### Τέλος Χρονιάς

### Βραβεία

## Παραπομπές


Κατηγορία:Τραγούδια της Μαντόνα
Κατηγορία:Singles του 2009
Κατηγορία:Τραγούδια του 2009
Κατηγορία:Singles της Warner Bros. Records
Πανελλήνιο πρωτάθλημα κλειστού στίβου ανδρών 2001

Το **16ο [[Πανελλήνιο πρωτάθλημα κλειστού στίβου ανδρών]] 2001** διοργανώθηκε στο Στάδιο Ειρήνης και Φιλίας στις 24 & 25 Φεβρουαρίου μαζί με το αντίστοιχο των γυναικών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο είχε προγραμματιστεί το πρωτάθλημα συνθέτων αγωνισμάτων για τις 17 & 18 Φεβρουαρίου. Πρωταθλητής σύλλογος στη βαθμολογία αναδείχθηκε ο **[[Πανελλήνιος Γ.Σ.]]**. 

## Νικητές
 

## Βαθμολογία

## Πηγές
*ΑΡΧΕΙΟ ΣΕΓΑΣ.
*"Αθλητική Ηχώ", 24/2/2001 ως 27/2/2001.
*GREEK INDOOR CHAMPIONSHIPS.

Κλειστου στιβου ανδρων
Κατηγορία:Στίβος το 2001
Κατηγορία:Διοργανώσεις στίβου στον Πειραιά
Γιώργος Κατσικογιάννης

Ο **Γιώργος Κατσικογιάννης** (γεν. Αθήνα, 5 Σεπτεμβρίου 1988) είναι Έλληνας ποδοσφαιριστής, που αγωνίζεται στη θέση του μέσου. Προέρχεται από γνωστή ποδοσφαιρική οικογένεια του Αιγάλεω, αφού είναι γιος του Γιάννη Κατσικογιάννη και ανηψιός του Παναγιώτη Κατσικογιάννη, οι οποίοι έκαναν μεγάλη καριέρα στο πρωτάθλημα της Α΄Εθνικής κατά τη δεκαετία του '80, με τα χρώματα του Εθνικού Πειραιά. Στο ξεκίνημά του θεωρήθηκε ως ένας από τους ταλαντούχους και ανερχόμενους νέους ποδοσφαιριστές.

Ξεκίνησε από τις "Ακαδημίες" του Ολυμπιακού Πειραιά σε ηλικία 12 ετών και το καλοκαίρι του 2007 υπέγραψε επαγγελματικό συμβόλαιο, λαμβάνοντας μέρος στο πρωτάθλημα της Σούπερ Λίγκας της ίδιας περιόδου (2007-2008), όταν οι Πειραιείς κατάκτησαν το νταμπλ. Την επόμενη διετία αγωνίσθηκε με την ομάδα του Λεβαδειακού επίσης στη Σούπερ Λίγκα, ενώ τον Ιανουάριο του 2010 παραχωρήθηκε σαν δανεικός στον ΟΦΗ όπου έμεινε για για μιάμιση χρονιά, κερδίζοντας την άνοδο στην Α΄ Εθνική μέσω της διαδικασίας των Πλέι-Οφ. Μετά τον ΟΦΗ επέστρεψε στη Σούπερ Λίγκα με τη φανέλα της Δόξα Δράμας (περίοδος 2011-12) και από το καλοκαίρι του 2012 αγωνίστηκε για λογαριασμό της Καλλιθέας, στη Football League. Το καλοκαίρι του 2019 υπέγραψε συμβόλαιο με το Αιγάλεω, την ομάδα που έπαιξε επί σειρά ετών ο θείος του. Το 2020 αγωνίζεται με τα χρώματα του Μαρκό.

## Πηγές

* Αθλητική ιστοσελίδα
* Αρχείο αθλητικής εφημερίδας "*ΦΩΣ ΤΩΝ ΣΠΟΡ*"

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές ΟΦΗ
Κατηγορία:Μέσοι ποδοσφαιριστές
Πίγκοτς

Το **Πιγκότς** (), γνωστή επίσης και ως **Άγιος Μάρκος** (*St. Mark's*) είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία του Αγίου Γεωργίου. Βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου. Έχει πληθυσμό 1.667 κατοίκων (2008).

## Γεωγραφία
Το Πίγκοτς βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου. Βρίσκεται ανατολικά της πρωτεύουσας, Σεντ Τζον, πέντε μίλια μακριά από το Διεθνές Αεροδρομιο Β.Κ. Μπερντ και πολύ κοντά στο Στάδιο Σερ Βίβαν Ρίτσαρντς. Βρίσκεται λίγα χιλιόμετρα νότια του Φίτσιζ Κρικ, βορειοανατολικά του Πόττερς Βίλατζ, νοτιοανατολικά της Κασάντα Γκάρντενς και νοτιοδυτικά του Κόλπου του Φίτσιζ Κρικ. Βρίσκεται στην οδό Ολντ Πάρχαμ Ρόουντ.

## Μεταφορές
Το τοπικό αεροδρόμιο είναι το Διεθνές Αεροδρόμιο Β.Κ. Μπερντ, το οποίο βρίσκεται σε γεωγραφικές συντεταγμένες 17°08′12″Β 061°47′35″Δ. Βρίσκεται κεντρικά του Αγίου Γεωργίου, βόρεια της Αντίγκουα και νότια της Αντίγκουα και Μπαρμπούντα. Βρίσκεται 8 χιλιόμετρα βορειοανατολικά της πρωτεύουσας, Σεντ Τζονς.

## Αθλητισμός
[thumb|right|Το [Στάδιο Σερ Βίβιαν Ρίτσαρντς]]
Το κοντινότερο στάδιο της Πίγκοτς είναι το Στάδιο Σερ Βίβιαν Ρίτσαρντς (Sir Vivian Richards Stadium). Χτίστηκε για το Παγκόσμιο Κήπελο Κρίκετ 2007. Ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς. Βρίσκεται 10 με 20 λεπτά με αμάξι από την πρωτεύουσα, Σεντ Τζον. Το κτίσιμό του κόστισε 60 Αμερικανικά δολάρια. Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας.

## Δείτε επίσης
* Ενορίες και ανεξάρτητες περιοχές της Αντίγκουα και Μπαρμπούντα

## Παραπομπές


Κατηγορία:Πόλεις της Αντίγκουα και Μπαρμπούντα
Κατηγορία:Άγιος Γεώργιος (Αντίγκουα και Μπαρμπούντα)
Elio e le Storie Tese

"Έλιο ε λε στόριε τεσε" (Elio e le Storie Tese) είναι ιταλικό μουσικό συγκρότημα από το Μιλάνο που ιδρύθηκε από τον Στέφανο Μπελισάρι (ψευδονύμου Έλιο) το 1980. Βασική τους επιρροή, τόσο σε στίχους όσο και σε μουσική αποτελεί ο Φρανκ Ζάππα.

Κατηγορία:Ιταλικά μουσικά συγκροτήματα
Στάδιο Σερ Βίβιαν Ρίτσαρντς

To **Στάδιο Σερ Βίβιαν Ρίτσαρντς** (αγγλικά: Sir Vivian Richards Stadium) είναι στάδιο της Αντίγκουα και Μπαρμπούντα, που βρίσκεται στην Αντίγκουα, στην ενορία του Σεντ Τζορτζ, κοντά στην Πίγκοτς και στην πρωτεύουσα, Σεντ Τζον (10-20 λεπτά με αυτοκίνητο). Βρίσκεται στην Οδό Φάκτορυ Ρόουντ. Χτίστηκε το 2006 για το Παγκόσμιο Κύπελλο Κρίκετ 2007. Το κτίσιμό του κόστισε 60 αμερικανικά δολάρια.

## Προέλευση του ονόματος
Το στάδιο ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς.

## Αγώνες
Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας.

## Δείτε επίσης
* Πίγκοτς

## Παραπομπές


Σταδιο
Δημήτριος Τσάπανος

Ο **Δημήτριος Τσάπανος** ή *Τσαπάνος* ήταν σημαντικός Έλληνας Μακεδονομάχος οπλαρχηγός από το Μεγάροβο της Πελαγονίας. 

## Βιογραφικά στοιχεία
Ο Δημήτριος Τσάπανος του Ιωάννη γεννήθηκε τη δεκαετία του 1880 στο Μεγάροβο της Πελαγονίας. Ο Νικόλαος Τσάπανος, πρωτεργάτης της Μακεδονικής Επανάστασης του 1896, ήταν συγγενής του. Ο Δημήτριος Τσάπανος υπήρξε πρόκριτος του Μεγαρόβου και μέλος της τοπικής *Εθνικής Επιτροπής*. Ήδη από το 1903 συγκρότησε ένοπλη ομάδα της οποίας τέθηκε επικεφαλής, προκειμένου να συνδράμει στο Μακεδονικό Αγώνα. Έδρασε με το σώμα του καθ' όλη τη διάρκεια του Μακεδονικό Αγώνα ενάντια στις Βουλγαρικές ένοπλες ομάδες και τα Οθωμανικά στρατιωτικά και άτακτα σώματα. Προστάτεψε τους Ελληνικούς πληθυσμούς δρώντας κυρίως στις περιοχές Πελαγονίας, Πρεσπών, Φλώρινας και Περιστερίου. Μετά το πέρας των Βαλκανικών πολέμων και την υπαγωγή του Μεγαρόβου στη Γιουγκοσλαβία, ο Δημήτριος Τσάπανος εγκαταστάθηκε στη Φλώρινα, όπου τα τελευταία χρόνια της ζωής του έζησε κατάκοιτος λόγω χρόνιας σπονδυλίτιδας. Έγραψε πλήθος ποιημάτων που δεν έχουν εκδοθεί.

## Παραπομπές


Κατηγορία:Μακεδονομάχοι
Κατηγορία:Πρόκριτοι
Κατηγορία:Μακεδόνες
Τζον Σίριλ Κάμπελ

Ο **Τζον Σίριλ Κάμπελ** ήταν Άγγλος επιχειρηματίας, αθλητής και προπονητής. Υπήρξε ένας από τους πρωτεργάτες της καταξίωσης του Ποδοσφαιρικού Ομίλου Αθηνών και του Πανελλήνιου Ποδοσφαιρικού Ομίλου, της ομάδας που εξελίχθηκε στο σημερινό Παναθηναϊκό.

## Βιογραφία
Ο **Τζον Σίριλ Κάμπελ** ήταν πρωταθλητής με το Πανεπιστήμιο της Οξφόρδης. Εγκαταστάθηκε στην Ελλάδα όπου διηύθυνε αντιπροσωπεία αγγλικών οίκων μόδας στην Αθήνα. Υπήρξε επίσης γαμπρός του προέδρου του ΠΟΑ Μαρίνου Μαρινάκη.

Προερχόμενος από τον Εθνικό Αθηνών, το 1908 ανέλαβε τη θέση του γενικού αρχηγού του ΠΟΑ και έγινε ο πρώτος προπονητής της ομάδας. Αγωνίστηκε και ως ποδοσφαιριστής με τον ΠΟΑ. Συμμετείχε στον αγώνα που έδωσε ο ΠΟΑ για τα εγκαίνια της ομάδας, ανάμεσα στις δυο ομάδες που είχε καταρτίσει στις 11 Μαΐου του 1908. Αγωνίστηκε επίσης και στον πρώτο επίσημο αγώνα της ομάδας απέναντι στο Διαγόρα στις 21 Μαΐου του 1908 καθώς και σε άλλους αγώνες. Μετά την αποχώρηση του ιδρυτικού κορμού του ΠΟΑ και τη δημιουργία του Πανελλήνιου Ποδοσφαρικού Ομίλου, ο Κάμπελ ακολούθησε το Γιώργο Καλαφάτη στον ΠΠΟ εγκαταλείποντας τον πεθερό Μαρίνο Μαρινάκη με τους λιγοστούς εναπομείναντες.

Το 1912 ο Κάμπελ ίδρυσε το τμήμα ξιφασκίας και το τμήμα πυγμαχίας του ΠΠΟ. Παράλληλα προπονούσε και τους αθλητές του ΠΠΟ που ασχολούνταν με το στίβο. Το 1914 μετά από ένα σοβαρό ατύχημα αναγκάστηκε να επιστρέψει στην Αγγλία.

## Παραπομπές



Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου
Κατηγορία:Ποδοσφαιριστές Παναθηναϊκού
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές πυγμαχίας ΠΑΟ
Κατηγορία:Προπονητές ξιφασκίας ΠΑΟ
Κατηγορία:Ποδοσφαιριστές αδιευκρίνιστης θέσης
Κατηγορία:Άγγλοι ποδοσφαιριστές στο εξωτερικό
Στέργιος Ναούμ

Ο **Στέργιος Ναούμ Σταμπουλής** ή *καπετάν Ναούμης* ήταν σημαντικός Έλληνας Μακεδονομάχος οπλαρχηγός από τα Μεγάλα Λιβάδια Παιονίας της περιφερειακής ενότητας Κιλκίς. 

## Βιογραφικά στοιχεία
Ο Στέργιος Ναούμ Σταμπουλής γεννήθηκε στα τέλη του 19ου αιώνα στα Μεγάλα Λιβάδια Παιονίας της περιφερειακής ενότητας Κιλκίς. Κατατάχτηκε αρχικά ως οπλίτης στο σώμα του Μ. Μωραΐτη (Κόδρου) το 1904. Μετά τη διάλυση του σώματος, την ίδια χρονιά, συγκρότησε δική του ένοπλη ομάδα, αποτελούμενη από Λιβαδιώτες και κατοίκους των γύρω χωριών του Πάικου. Έδρασε κατά τη διάρκεια του Μακεδονικού Αγώνα στις περιοχές Παιονίας, Γιαννιτσών και Αλμωπίας επιφέροντας σημαντικά πλήγματα στις Βουλγαρικές ένοπλες ομάδες και καταφέρνοντας να αντιμετωπίσει τα Οθωμανικά στρατιωτικά αποσπάσματα. Αναχαίτισε με τη δράση του τις ενέργειες της Ρουμανικής προπαγάνδας που προσπαθούσε να προσελκύσει βλαχόφωνους και μογλενιτόφωνους Έλληνες. Σημείωσε σημαντικές νίκες, όπως στη μάχη με την τριακονταμελή ομάδα του Βούλγαρου κομιτατζή Λούκα Ιβάνωφ Ποπώφ, στο Μπάχοβο (Πρόμαχοι) και στη μάχη της Κόκκινης Πέτρας, κοντά στην Μπαροβίτσα (Καστανερή), με Οθωμανικό στρατιωτικό απόσπασμα. Το 1906 σε μια σημαντική μάχη κοντά στη Βάλια Σιάκα, μεταξύ Λιβαδίων και Όσσιανης (Αρχαγγέλου), συνελήφθη μαζί με άλλους Μακεδονομάχους από τις Οθωμανικές αρχές και φυλακίστηκε στο Επταπύργιο της Θεσσαλονίκης. Το 1908 με την επανάσταση των Νεοτούρκων χορηγήθηκε γενική αμνηστία και απελευθερώθηκαν πολλοί Μακεδονομάχοι. Ο Στέργιος Ναούμ όμως κρίθηκε επικίνδυνος και κρατήθηκε με ισόβια ποινή. Το 1911 δραπέτευσε και κατέφυγε στην Αθήνα.

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Πέταρ Φιλίποβιτς

Ο **Πέταρ Φιλίποβιτς**, (αγγλικά : *Petar Filipovic*), (1989), είναι Σέρβος διεθνής αθλητής της υδατοσφαίρισης, αγωνίζεται στην θέση του φουνταριστού.

Ξεκίνησε την καριέρα του από την Νις το 1999-2006, έπειτα στην Βοϊβοιντίνα το 2007-2009, το 2009-2010 στην Γιαντράν Χέρτσεγκ Νόβι του Μαυροβουνίου. Από το 2011 αποτελεί παίκτη του Ν.Ο. Πατρών. Με την Γιαντράν Χέρτζιγκ Νόβι έφτασε μέχρι τα προημιτελικά της Ευρωλίγκας.

Με την εθνική Σερβίας έχει κατακτήσει το χρυσό μετάλλιο στο πανευρωπαϊκό νέων το 2001, το χρυσό μετάλλιο στο Γουόρντ Λίγκ του 2007 . Το 2009 το χάλκινο μετάλλιο στην πανεπηστημιάδα όπου στον μικρό τελικό η Σερβία νίκησε την Ελλάδα, το 2010 το χρυσό μετάλλιο στην πανεπηστημιάδα  .

## Παραπομπές


Κατηγορία:Σέρβοι υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Φουνταριστοί υδατοσφαιριστές
Μουσική δωματίου

[thumb|250px|Κοντσέρτο για μουσική δωματίου στο ''Mozarteum'' του [Σάλτσμπουργκ.]]
Η **Μουσική δωματίου** (Ιταλικά: Musica da Camera) είναι η μουσική που είναι γραμμένη για μικρά σύνολα μουσικών οργάνων, συνήθως δυο με τέσσερα μουσικά όργανα και είναι προορισμένη να εκτελείται σε μικρούς χώρους. Η μουσική δωματίου απαρτίζεται συνήθως από ένα βιολί, ένα πιάνο και ένα βιολοντσέλο ή 3 βιολιά και ένα πιάνο.Ουσιαστικά είναι μια συναυλία από λίγα τον αριθμό όργανα συμφωνικής ορχήστρας, συνήθως δύο, τρία ή το πολύ τέσσερα έγχορδα όργανα. Ορισμένες φορές η μικρής κλίμακας ορχήστρα μπορεί να αποτελείται και από περισσότερους μουσικούς. Στη μουσική δωματίου δεν υπάρχει η έννοια του σόλο, ενώ συνήθως απουσιάζει και η φωνή. Τα όργανα που συμμετέχουν σε σύνολα μουσικής δωματίου, είναι το βιολί, το βιολοντσέλο, το κοντραμπάσο, το πιάνο και συνδυασμός αυτών. Σπανιότερα μπορεί να χρησιμοποιηθούν κι άλλα έγχορδα όργανα όπως για παράδειγμα κιθάρα. Ονομάζεται έτσι γιατί το ρεπερτόριο της είναι τέτοιο που από τη φύση του προορίζεται για μικρούς κλειστούς χώρους. Το μουσικό είδος που κυριαρχεί στις συνθέσεις των συνόλων της μουσικής δωματίου, είναι η σονάτα.

Κατηγορία:Μουσική θεωρία
Κατηγορία:Μουσικά είδη
Βασίλειος Τσιαβαλιάρης

Ο **Βασίλειος Τσιαβαλάρης** (Πιάλεια Τρικάλων, 1912, Πυρσόγιαννη Ιωαννίνων, 1940) ήταν ο πρώτος πεσόντας του Ελληνοϊταλικού πολέμου του 1940. Έπεσε την 5η πρωινή της 28ης Οκτωβρίου του 1940 σε προκεχωρημένο φυλάκιο (21ο φυλάκιο Πίνδου, 51ο σύνταγμα) στα ελληνοαλβανικά σύνορα που σύμφωνα με μαρτυρίες είχε πάει εθελοντικά. Κάθε χρόνο στην ιδιαίτερη πατρίδα του την Πιάλεια Τρικάλων γίνονται εκδηλώσεις μνήμης προς τιμήν του. Σε κεντρικό σημείο του χωριού βρίσκεται ανδριάντας του ήρωα.

## Παραπομπές


## Δείτε επίσης
* Αλέξανδρος Διάκος
* Ελευθέριος Ντάσκας

## Εξωτερικοί Σύνδεσμοι
* Ιστοσ. Τουριστικής Προβολής Δήμου Πύλης, Ιστορία - Τσιαβαλιάρης Βασίλειος

Κατηγορία:Έλληνες του Β΄ Παγκοσμίου Πολέμου
Γιοάχιμ Γκάουκ

Ο **Γιοάχιμ Γκάουκ** (γερμ.:*Joachim Gauck*, 24 Ιανουαρίου 1940) ήταν πρόεδρος της Γερμανίας από τις 18 Μαρτίου 2012 μέχρι τον Μάρτιο του 2017. Ήταν Λουθηρανός πάστορας, ενώ έγινε περισσότερο γνωστός ως ακτιβιστής για τα ανθρώπινα δικαιώματα στην Ανατολική Γερμανία. 

Κατά τη διάρκεια της Ειρηνικής Επανάστασης, ήταν συνιδρυτής του Νέου Φόρουμ, μιας οργάνωσης που συνείσφερε στην κατάρρευση του καθεστώτος του Ενιαίου Σοσιαλιστικού Κόμματος Γερμανίας. Μετά τη Γερμανική επανένωση, ο Γκάουκ εξελέγη επίτροπος για τα αρχεία της Στάζι. Μέσα από τη θητεία του, έμεινε γνωστός ως "κυνηγός της Στάζι" και "ακούραστος συνήγορος υπέρ της δημοκρατίας" για την αποκάλυψη πολλών εγκλημάτων της Στάζι. 

Προτάθηκε ως υποψήφιος για το χρίσμα της προεδρίας της Γερμανίας το 2010 από το Σοσιαλδημοκρατικό Κόμμα και τους Πράσινους, έχασε όμως οριακά από τον Κρίστιαν Βουλφ. Παρ' όλη την ήττα του, όμως, κέρδισε μεγάλη φήμη από το λαό και τα ΜΜΕ. Ύστερα από την παραίτηση του Βουλφ, ο Γκάουκ εξελέγη με 991 ψήφους από συνολικά 1228, ως υποψήφιος της Χριστιανοδημοκρατικής Ένωσης, της Χριστιανοκοινωνικής Ένωσης, του Ελεύθερου Δημοκρατικού Κόμματος και του Σοσιαλδημοκρατικού Κόμματος.

## Παραπομπές


Κατηγορία:Πρόεδροι της Γερμανίας
Κατηγορία:Γερμανοί πολιτικοί
Κατηγορία:Γερμανοί ακτιβιστές
Βραβεία Young Artist

Τα **Βραβεία Young Artist** είναι βραβεία που απονέμονται ετησίως από τη μη κερδοσκοπική οργάνωση *Young Artist* *(Young Artist Foundation)*, που ιδρύθηκε το 1978. Τα βραβεία αναγνωρίζουν και βραβεύουν τους νέους καλλιτέχνες που ξεχώρισαν για την ερμηνεία τους, ενώ ακόμη παρέχουν υποτροφίες στους νέους καλλιτέχνες που ίσως αντιμετωπίζουν σωματική και/ή οικονομική δυσκολία. 

## Παραπομπές


## Εξωτερικοί σύνδεσμοι
* Επίσημη ιστοσελίδα
*  Φωτογραφίες από τα Βραβεία Young Artist στην ιστοσελίδα του περιοδικού LIFE.com

Young Artist
Young Artist
Young Artist
Young Artist
Χαράλαμπος Γεωργακόπουλος

Ο **Χαράλαμπος Γεωργακόπουλος** ήταν Έλληνας αθλητής της πετοσφαίρισης της κολύμβησης και της υδατοσφαίρισης από την Πάτρα. Ήταν ταυτόχρονα αθλητής της Ε.Α. Πατρών στην πετοσφαίριση και του Ν.Ο. Πατρών στην κολύμβηση και υδατοσφαίριση. 

Ξεκίνησε την πετοσφαίριση στην Ε.Α. Πατρών και από το 1932 άρχισε κολύμβηση και υδατοσφαίριση στον Ν.Ο. Πατρών. Ήταν βασικός παίκτης της χρυσής ομάδας του Ναυτικού Ομίλου που μαζί του κατέκτησε οκτώ (8) πρωταθλήματα Ελλάδος στην υδατοσφαίριση. 

Απεβίωσε την Παρασκευή 19 Οκτωβρίου 2012 σε ηλικία 95 ετών , ήταν ο τελευταίος της μεγάλης ομάδας του ΝΟΠ.  

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Πετοσφαιριστές Ε.Α. Πατρών
Κατηγορία:Έλληνες αθλητές της πετοσφαίρισης
Κατηγορία:Έλληνες αθλητές της κολύμβησης
Κατηγορία:Έλληνες προπονητές υδατοσφαίρισης
Κατηγορία:Προπονητές υδατοσφαίρισης Ν.Ο. Πατρών
Θυμαριά Έβρου

*Για συνώνυμο οικισμό δείτε το λήμμα: [[Θυμαριά Κοζάνης]]*

Η **Θυμαριά** είναι χωριό του νομού Έβρου, 42 χιλιόμετρα βορειοανατολικά της Αλεξανδρούπολης. Με την εφαρμογή του Προγράμματος Καλλικράτης διοικητικά ανήκει στην Δημοτική Ενότητα Τυχερού, του Δήμου Σουφλίου και σύμφωνα με την απογραφή 2021 έχει 232 κατοίκους.

Προσφυγοχώρι, ακολούθησε την ίδια πορεία με τα υπόλοιπα χωριά. Το παλιό του όνομα ήταν *Κιοπεκλί* που σημαίνει μέρος με σκυλιά (τουρκικά *köpek*=σκύλος) προφανώς λόγω των πολλών σκυλιών που είχαν τότε οι κτηνοτρόφοι κάτοικοι για να προφυλάσσουν τα κοπάδια τους από επιδρομές λύκων και τσακαλιών  ενώ αργότερα μετονομάστηκε σε Θυμαριά.

## Ιστορία
Μετά το 1923 εγκαταστάθηκαν στο χωριό πολυάριθμοι πρόσφυγες, που αποτέλεσαν ουσιαστικά το σύνολο του πληθυσμού του.

Η Θυμαριά ανήκε από το 1924 ως το 1961 στην επαρχία Σουφλίου του νομού Έβρου και την κοινότητα Τυχίου (Τυχερού), οπότε εντάχθηκε στη νεοσύστατη κοινότητα Προβατώνα.

Στην μεγάλη πλειοψηφία τους, οι κάτοικοι του χωριού ασχολούνται με την γεωργία και την καλλιέργεια βαμβακιού, σιταριού, ηλίανθου και πασατέμπου. Αρκετοί επίσης απασχολούνται στην βιομηχανία ξύλου Ακρίτας Α.Ε.

## Τοπικές εορτές
Το χωριό γιορτάζει στις 26 Οκτωβρίου ανήμερα εορτής του Αγίου Δημητρίου.

## Παραπομπές


## Πηγές
* Μιχάλης Κοκολάκης, Στοιχεία συστάσεως και εξελίξεως των δήμων και κοινοτήτων. Νομός Έβρου, Κεντρική Ένωσις Δήμων και Κοινοτήτων Ελλάδος, Αθήνα 1962.

Κατηγορία:Δήμος Σουφλίου
Κατηγορία:Χωριά της περιφερειακής ενότητας Έβρου
Μάκης Λυκούδης

Ο **Γεράσιμος** *Μάκης* **Λυκούδης**  (γενν. στις 21 Μαΐου 1972) είναι Έλληνας πρώην διεθνής αθλητής της υδατοσφαίρισης και σήμερα προπονητής. Ήταν διεθνής με την εθνική αντρών όπου έχει διατελέσει και αρχηγός της.

## Βιογραφικά στοιχεία
Ο Λυκούδης ξεκίνησε από τον  ΑΟ Θρίαμβος Πατρών και πήρε μετεγγραφή στον Ν.Ο. Πατρών το 1988 και μαζί του κατέκτησε το πανελλήνιο πρωτάθλημα νέων του 1988. Με τον Ναυτικό Όμιλο ήταν κυπελλούχος Ελλάδος το  1995 και φιναλίστ τις χρονιές 1992, 1996, 1997 και 1998. Με τον Όμιλο ήταν 4ος στο κύπελλο κυπελλούχων Ευρώπης του 1993 , τρίτος στο μεσογειακό κύπελλο του 1994 και 4ος στο μεσογειακό κύπελλο του 1998. Μεγαλύτερη επιτυχία ήταν ο χαμένος τελικός του Λεν Τρόφι το 1999 . 

Το 2002 πήρε μεταγραφή για τον Παναθηναϊκό ως το 2005 που σταμάτησε να αγωνίζεται αλλά συνέχισε στον Παναθηναϊκό ως προπονητής. Έπειτα συνέχισε στην Ν.Ε. Πατρών και από το 2010 ανέλαβε προπονητής στον Ν.Ο. Πατρών, το 2011 έφυγε από τον Όμιλο κι επέστρεψε την Ν.Ε. Πατρών. Πλέον εργάζεται ως καθηγητής Φυσικής Αγωγής στο 12ο Γενικό Λύκειο Πατρών.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Παναθηναϊκού
Κατηγορία:Προπονητές υδατοσφαίρισης Ν.Ε. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Υδατοσφαιριστές Εθνικής Ελλάδας
Νίκος Δαρλαμήτσος

Ο **Νίκος Δαρλαμήτσος**, (1943), είναι Έλληνας πρώην πρωταθλητής της πυγμαχίας από την Πάτρα. Ήταν αθλητής της Ε.Α. Πατρών και στην καριέρα του δεν είχε χάσει ποτέ σε επίσημο αγώνα πυγμαχίας.

Ο Δαρλαμήτσος ξεκίνησε το 1959 σε ηλικία 16 ετών και σταμάτησε την πυγμαχία το 1964 σε ηλικία 24 ετών. Αγωνίστηκε μόλις τρία (3) χρόνια και πήρε μέρος σε τρία πανελλήνια πρωταθλήματα -Α' κατηγορία με προπονητή τον Ντίνο Οικονόμου το 1959 το 1962 και το 1964 . Ήταν πρωταθλητής Ελλάδος το 1959 στα 57 κιλά, το 1962 στα 63 1/2 και το 1964 επίσης στα 63 1/2, το 1964 ήταν πρωταθλητής και στο στρατιωτικό πρωτάθλημα στα 71 κιλά . Στο πανελλήνιο πρωτάθλημα του 1964 από τον τύπο αναφέρεται ανάμεσα στους καλύτερους πυγμάχους της διοργάνωσης.

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι της Ε.Α. Πατρών
Πανελλήνιο πρωτάθλημα κλειστού στίβου ανδρών 2002

Το **17ο [[Πανελλήνιο πρωτάθλημα κλειστού στίβου ανδρών]] 2002** διοργανώθηκε στο Στάδιο Ειρήνης και Φιλίας στις 16 & 17 Φεβρουαρίου μαζί με το αντίστοιχο των γυναικών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 9 & 10 Φεβρουαρίου. Πρωταθλητής σύλλογος στη βαθμολογία αναδείχθηκε για άλλη μια φορά ο **[[Πανελλήνιος Γ.Σ.]]**.

Ήταν το τελευταίο πρωτάθλημα που έγινε στο ΣΕΦ για πολλά χρόνια. Την επόμενη χρονιά δεν διεξήχθη πρωτάθλημα κλειστού στίβου, μιας και το Στάδιο ετοιμαζόταν για τους Ολυμπιακούς Αγώνες του 2004 και δεν υπήρχε άλλο στάδιο κλειστού στην Ελλάδα. Από το 2004 οι αγώνες μεταφέρθηκαν στο νέο Κλειστό Γυμναστήριο Παιανίας.

## Νικητές
 

## Βαθμολογία

## Πηγές
*ΑΡΧΕΙΟ ΣΕΓΑΣ.
*"Αθλητική Ηχώ", 17/2/2002 ως 18/2/2002.

Κλειστου στιβου ανδρων
Κατηγορία:Στίβος το 2002
Κατηγορία:Διοργανώσεις στίβου στον Πειραιά
Μάριος Καπερώνης

Ο **Μάριος Καπερώνης**, (Πάτρα 17 Φεβρουαρίου 1983 ), είναι Έλληνας πρώην πρωταθλητής της πυγμαχίας και σήμερα προπονητής. Έχει σημειώσει νίκες στο Πανευρωπαϊκό και στο ελληνικό πρωτάθλημα μετρά εννιά (9) πρώτες θέσεις.

## Βιογραφικά στοιχεία

Γεννήθηκε στην συνοικία Ζαβλάνι της Πάτρας το 1983 και είναι γιος του Χαράλαμπου και της Ουρανίας κι έχει άλλα τρία αδέλφια.Είναι παντρεμένος και έχει ένα γιο. Τελειώνοντας το λύκειο σπούδασε στα ΤΕΙ μηχανολογία. 

Ξεκίνησε την πυγμαχία το 1995 στην Ε.Α. Πατρών και το 1998 πήρε το πρώτο του Πρωτάθλημα και παρέμεινε αήττητος μέχρι το 2004. Το 2010 κατηγορήθηκε για συμμετοχή σε εγκληματική οργάνωση στην γνωστή υπόθεση των μπράβων της Πάτρας και την δολοφονία του Α. Παίζη. Μετά το τέλος της δίκης καταδικάστηκε σε 6 χρόνια φυλάκιση. Με απόφαση του Εφετείου Πατρών, το 2011, κρίθηκε αθώος για την ίδια ύποθεση. Το 2011 επέστρεψε στους αγωνιστικούς χώρους νικώντας στο Τουρνουά χρυσά γάντια κλείνοντας μια σπουδαία γεμάτη συγκινήσεις καριέρα αφήνοντας τα γάντια του στο κέντρο του ρινγκ καταχειρωκροτούμενος απ τους εκατοντάδες φίλους του στην Πάτρα. Aπό το 2011 είναι προπονητής πυγμαχίας στην Ε.Α. Πατρών μέχρι το 2013.Το 2013 ίδρυσε το δικό του Σύλλογο πυγμαχίας την ΑΜΥΝΑ ΠΑΤΡΩΝ.

Είχε συμμετάσχει με τα εθνικά χρώματα στους Ολυμπιακούς αγώνες του 2004 στην Αθήνα, όπου αποκλείστηκε στους 16 από τον Αμίρ Καν της Βρετανικής ομάδας ο οποίος λίγες μέρες αργότερα κατακτούσε το ασημένιο Ολυμπιακό μετάλλιο.  .

## Τίτλοι
* Πρωταθλητής Ελλάδος Α Κατηγορίας Αντρών : 2001, 2003
::3ος: 2004
* Πρωταθλητής Ελλάδος Παίδων: 1998,1999
* Πρωταθλητής Ελλάδος Εφήβων: 2000,2001
*Πρωταθλητής Ελλάδος Νέων,Γ Κατηγορίας Β κατηγορίας : 2001

* Ευρωπαϊκό Παίδων: 3ος το 1999,
* 
* Συμμετοχή στους Ολυμπιακούς Αγώνες Αθηνά 2004

## Παραπομπές


Κατηγορία:Πυγμάχοι της Ε.Α. Πατρών
Κατηγορία:Έλληνες πυγμάχοι
Κατηγορία:Έλληνες προπονητές πυγμαχίας

http://en.wikipedia.org/wiki/2004_European_Union_Amateur_Boxing_Championships
https://www.facebook.com/boxingpatras
http://www.patrasevents.gr/News/22fd1f9b-ef2d-46d7-8894-12eb7c1bf143/ayto-einai-to-epomeno-bima-tou-mariou-kaperoni-sti-pugmaxia-tis-patras-pic
http://www.fightsports.gr/boxing/%CE%BD%CE%AD%CE%BF%CF%82-%CF%83%CF%8D%CE%BB%CE%BB%CE%BF%CE%B3%CE%BF%CF%82-%CE%B3%CE%B9%CE%B1-%CE%BA%CE%B1%CF%80%CE%B5%CF%81%CF%8E%CE%BD%CE%B7/#.UiewNNLKF1p
Εκλογική περιφέρεια Χίου

Η **εκλογική περιφέρεια Xίου** είναι μια από τις τρεις εκλογικές περιφέρειες της μείζονος εκλογικής περιφέρειας Βορείου Αιγαίου. 

Πλέον ταυτίζεται με το Δήμο Χίου, ενώ προγενέστερα περιελάμβανε σύμφωνα με το Πρόγραμμα Καλλικράτης  τρεις δήμους (Χίου, Οινουσσών και Ψαρών). 

Οι βουλευτικές έδρες που αντιστοιχούν σε αυτήν την εκλογική περιφέρειες είναι 2. 

Οι σημερινοί βουλευτές Χίου, όπως προέκυψαν από τις εκλογές του Μαΐου 2023, είναι από τη Νέα Δημοκρατία ο Νότης Μηταράκης και από το ΠΑΣΟΚ ο Σταύρος Μιχαηλίδης.

## Αποτελέσματα Εθνικών Εκλογών

## Αποτελέσματα Ευρωεκλογών

## Διατελέσαντες βουλευτές
Ακολουθούν οι βουλευτές Χίου της περιόδου από το 1974 έως σήμερα

## Παραπομπές



Χιου
Χρήστος Δουβανάς

Ο **Χρήστος Δουβανάς** ήταν Έλληνας αθλητής του Παναχαϊκού Γ.Σ. από την Πάτρα. Διακρίθηκε στην άρση βαρών και στον μαραθώνιο από τους πρώτους μαραθωνοδρόμους στην Ελλάδα.

Ο Δουβανάς συμμετέχει πρώτη φορά σε αγώνες το 1893 στους εσωτερικούς του Παναχαϊκού όπου στην άρση βαρών ήταν πρώτος και κέρδισε το αθλοθετημένο έπαθλο που ήταν ένα "μεγάλο ωρολόγιο τοίχου". Στους εσωτερικούς αγώνες του 1894 ήταν πάλι πρώτος στην άρση βαρών 55 οκάδων και διακρίθηκε στην "αθλητική γυμναστική" όπου δεν έγινε κατάταξη των αθλητών αλλά ανακηρύχθηκαν τρεις "άξιοι στεφάνου".

Το 1895 αποχώρησε από τον Παναχαϊκό και ήταν από τους πρώτους αθλητές της Γ.Ε. Πατρών μετά την διάσπαση, δεν διευκρινίζεται αν αποχώρησε η διαγράφηκε από τον Παναχαϊκό. Στα Τήνια του 1895 ήταν δεύτερος στην άρση βαρών με τα δυο χέρια. Από το 1895 άρχισε να τρέχει σε αγώνες αντοχής, σε αγώνα 24 χλμ ήταν πρώτος με 1 ώρα 49' ενώ σε ατομικές χρονομετρήσεις στα 32,5 χλμ έκανε 2.35' και σε άλλο αγώνα ίδιας απόστασης 2.30, στα 40 χλμ έκανε 3.08'. Στους "δοκιμαστικούς αγώνες" της Γ.Ε. Πατρών το 1896 ήταν πρώτος στην άρση βαρών.

Το 1896 στους δοκιμαστικούς αγώνες που ήταν και το πρώτο πανελλήνιο πρωτάθλημα έτρεξε στον μαραθώνιο εκεί ο Δουβανάς ήταν άτυχος αφού δεν κατάφερε να τερματίσει. Ο Δουβανάς μετέβη στον Μαραθώνα μαζί με τους συναθλητές του από την Πάτρα την προηγούμενη ημέρα του αγώνα και διανυκτέρευσαν εκεί. Το μεσημέρι οι αθλητές έφαγαν, ο Δουβανάς έφαγε πολύ, με το ξεκίνημα του αγώνα μάλιστα ξέφυγε γρήγορα μπροστά αλλά στο 25ο χλμ αναγκάστηκε να εγκαταλείψει τον αγώνα. Έτσι ο Δουβανάς έχασε την συμμετοχή του στους Α' Ολυμπιακούς αγώνες.

## Παραπομπές


Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές της άρσης βαρών
Κατηγορία:Έλληνες αθλητές της γυμναστικής
Κατηγορία:Αθλητές στίβου της Παναχαϊκής
Κατηγορία:Αθλητές γυμναστικής της Παναχαϊκής
Κατηγορία:Αρσιβαρίστες της Παναχαϊκής
Κατηγορία:Έλληνες μαραθωνοδρόμοι
Πανελλήνιο πρωτάθλημα κλειστού στίβου ανδρών 2004

Το **18ο [[Πανελλήνιο πρωτάθλημα κλειστού στίβου ανδρών]] 2004** διοργανώθηκε στο Κλειστό Γυμναστήριο Παιανίας στις 7 & 8 Φεβρουαρίου μαζί με το αντίστοιχο των γυναικών, ενώ τα πρωταθλήματα εφήβων-νεανίδων και συνθέτων αγωνισμάτων έγιναν στις 20 & 21 Φεβρουαρίου. Πρωταθλητής σύλλογος στη βαθμολογία αναδείχθηκε για άλλη μια φορά ο **[[Πανελλήνιος Γ.Σ.]]**.

## Νικητές
 

## Βαθμολογία

## Πηγές
*ΑΡΧΕΙΟ ΣΕΓΑΣ.
*"Αθλητική Ηχώ", 8/2/2004 ως 9/2/2004.

Κλειστου στιβου ανδρων
Κατηγορία:Στίβος το 2004
Κατηγορία:Αθλητισμός στην Παιανία
Μανώλης Γνευτός

Ο **Εμμανουήλ "Μανώλης" Γνευτός** ήταν Αιγυπτιώτης πυγμάχος που συμμετείχε και σε ολυμπιακούς αγώνες με τα ελληνικά χρώματα.

Ο Γνευτός ήταν ο πρώτος Έλληνας πυγμάχος που συμμετείχε σε Ολυμπιάδα. Το 1924 στους Ολυμπιακούς αγώνες στο Παρίσι πήρε μέρος στα 67 κιλά, όπου αποκλείστηκε από τον πρώτο γύρο χάνοντας από τον Δανό *Αντρεας Πέτερσεν* σε αγώνα που έγινε στις 15 Ιουνίου. 

Αναφέρεται σαν επί δεκαπενταετία πρωταθλητής Αιγύπτου κι Ελλάδος και το 1950 ήταν Γενικός διευθυντής του Πατριαρχικού γραφείου εργασίας στην Αλεξάνδρεια όπου διέμενε. Ο Γνευτός ήταν και κριτής αγώνων πυγμαχίας. Υπήρξε, ως μέλος του ελληνικού Ναυτικού Ομίλου Αλεξάνδρειας, και πρωταθλητής κωπηλασίας στην Αίγυπτο και δεύτερος στους Παναιγύπτιους Αγώνες.

## Παραπομπές


Κατηγορία:Έλληνες πυγμάχοι
Κατηγορία:Αιγύπτιοι πυγμάχοι
Κατηγορία:Έλληνες αθλητές της κωπηλασίας
Κατηγορία:Αιγύπτιοι αθλητές της κωπηλασίας
Κατηγορία:Έλληνες αθλητές του κανόε καγιάκ
Κατηγορία:Αιγύπτιοι αθλητές του κανόε καγιάκ
Κατηγορία:Έλληνες διαιτητές πυγμαχίας
Ε.Α.Ν.Κ. Πάτρας

Το **Εθνικό Αθλητικό & Ναυτικό Κέντρο (Ε.Α.Ν.Κ.) Πάτρας** είναι κολυμβητήριο στην πόλη της Πάτρας. Για πολλά χρόνια αποτέλεσε το μοναδικό κολυμβητήριο της πόλης αλλά σήμερα βρίσκεται σε κακή κατάσταση εγκαταλελειμμένο. Ήταν μάλιστα το πρώτο κολυμβητήριο που κατασκευάστηκε στην πόλη και το πρώτο κλειστό, ως τότε οι αγώνες γινόντουσαν στο λιμάνι. Βρίσκεται στην συμβολή των οδών *Κανελλοπούλου* & *Ηρώων Πολυτεχνείου*.

## Ιστορία
Το κολυμβητήριο ξεκίνησε να κατασκευάζεται το 1976, στην περιοχή Αγυιάς σε έκταση παραχωρημένη από τον Εθνικό Οργανισμό Τουρισμού (Ε.Ο.Τ.), σαν ανοιχτό κολυμβητήριο με κόστος 16.000.000 δρχ. Για την κατασκευή του συστάθηκε επιτροπή ανέγερσης με πρόεδρο τον Ανδρέα Γεωργιάδη. 

Είχε μία πισίνα διαστάσεων 25 Χ 50 και χωρούσε περίπου 1.000 θεατές, κι ενώ ήταν να γίνει ανοιχτό στην συνέχεια σκεπάστηκε με τέντα. 

Το κολυμβητήριο εγκαινιάστηκε το 1979 και αμέσως αποτέλεσε έδρα όλων των ναυτικών συλλόγων της πόλης ως το 2005 που έκλεισε για εκτενή συντήρηση χωρίς ωστόσο να συντηρηθεί ποτέ και με αποτέλεσμα σήμερα να είναι εγκαταλελειμμένο. 

Το 1999 είχε φιλοξενήσει τον τελικό Κυπέλλου Ευρώπης που διεξάχθηκε μεταξύ του Ν.Ο.Π. της Ουίπεστ ΦΚ.

## Παραπομπές


## Πηγές
* Νίκος Τόμπρος, *Ναυτικός Όμιλος Πατρών (1929-2009), 80 χρόνια χρυσής ιστορίας στον υγρό στίβο*, έκδοση Αντ. Παπαντωνόπουλος, Πάτρα 2010. ISBN 978-960-99443-0-4

Εθνικο Αθλητικο Ναυτικο Πατρας
*
Κατηγορία:Αθλητικές εγκαταστάσεις στην Πάτρα
Πανελλήνιο πρωτάθλημα κλειστού στίβου γυναικών 2005

Το **19ο [[Πανελλήνιο πρωτάθλημα κλειστού στίβου γυναικών]] 2005** διοργανώθηκε στο Κλειστό Γυμναστήριο Παιανίας στις 12 & 13 Φεβρουαρίου μαζί με τo αντίστοιχo των ανδρών. Πρωταθλητής σύλλογος αναδείχθηκε για για άλλη μια φορά ο **[[Πανελλήνιος Γ.Σ.]]**

## Οι νικήτριες
 

## Βαθμολογία

## Πηγές
*ΑΡΧΕΙΟ ΣΕΓΑΣ.
*"Αθλητική Ηχώ", 13/2/2005

Κλειστου στιβου γυναικων
Κατηγορία:Στίβος το 2005
Κατηγορία:Αθλητισμός στην Παιανία
Ρεβυθούσα

Η **Ρεβυθούσα** είναι μικρό νησί του Σαρωνικού κόλπου, μη κατοικημένο με έκταση 0,144 τετραγωνικά χιλιόμετρα (1440.000 m²). Βρίσκεται 500 μέτρα νότια της ακτής Αγίας Τριάδας, του κόλπου της Πάχης Μεγάρων και 900 μέτρα δυτικά της Σαλαμίνας, στην οποία υπάγεται διοικητικά από το 2001.

## Τερματικός Σταθμός Υγροποιημένου Φυσικού Αερίου
Από το 1999 λειτουργεί στη Ρεβυθούσα Τερματικός Σταθμός Υγροποιημένου Φυσικού Αερίου (ΥΦΑ) που αποτελεί μία από τις σημαντικότερες εθνικές υποδομές της Ελλάδας.

Είναι μία από τις τρεις πηγές τροφοδοσίας του Εθνικού Συστήματος Μεταφοράς Φυσικού Αερίου και ένας από τους δέκα αντίστοιχους σταθμούς που λειτουργούν σήμερα σε όλο το χώρο της Μεσογείου και της Ευρώπης. Εκεί εκφορτώνονται και παραλαμβάνονται φορτία φυσικού αερίου σε υγρή μορφή που φτάνουν στην χώρα με δεξαμενόπλοια. Το υγροποιημένο φυσικό αέριο αποθηκεύεται σε δύο δεξαμενές, συνολικής χωρητικότητας 130.000 κ.μ..  Στη συνέχεια στις ειδικές εγκαταστάσεις της μονάδας μετατρέπεται σε αέριο και τροφοδοτεί το Εθνικό Σύστημα Φυσικού Αερίου.

Τον Οκτώβριο του 2007 ο ΔΕΣΦΑ ολοκλήρωσε τις εργασίες αναβάθμισης του Τερματικού Σταθμού Υγροποιημένου Φυσικού Αερίου (ΥΦΑ) Ρεβυθούσας πραγματοποιώντας μια από τις σημαντικότερες επενδύσεις για την ενεργειακή υποδομή της χώρας. Με την αναβάθμιση ο Σταθμός θα μπορεί πλέον να παραλαμβάνει και να επεξεργάζεται τριπλάσιες ποσότητες φυσικού αερίου και να τροφοδοτεί το Εθνικό Σύστημα Μεταφοράς με 5,2-5,3 δισεκατομμύρια κ. μ. ετησίως. Συγκεκριμένα το έργο περιελάμβανε την επέκταση των υποδομών και την ενίσχυση του εξοπλισμού ώστε να αυξηθεί η δυναμικότητα αεριοποίησης του Σταθμού σε 1.000 κ.μ. φυσικού αερίου ανά ώρα, από 271 κ.μ. ανά ώρα.

## Παραπομπές


## Εξωτερικοί σύνδεσμοι

* Σταθμός Υγροποιημένου Φυσικού Αερίου Νήσου Ρεβυθούσας desfa.gr
* Σταθμός Υγροποιημένου Φυσικού Αερίου desfa.gr
* Tερματικός σταθμός Ρεβυθούσας - www.promitheas.org.gr
* Το νησί της Ρεβυθούσας, κύρια πύλη εισόδου φυσικού αερίου της χώρας από το ANA-MPAwebTV.

Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Παναίτιος

Ο **Παναίτιος** (185 - 110/09 π.Χ.) ήταν στωικός φιλόσοφος που καταγόταν από τη Ρόδο.
## Βίος
Ο Παναίτιος γεννήθηκε γύρω στα 185 π.Χ. Ο πατέρας του, ο Νικαγόρας, ήταν ιερέας της Αθηνάς στη Λίνδο, τόπο κατοικίας της οικογένειάς του. Ο ίδιος ο Παναίτιος έγινε αργότερα ιερέας του Ποσειδώνα. Μεταξύ των προγόνων του συγκαταλέγονταν άρχοντες αλλά και αθλητές. Θα μεταβεί στην Πέργαμο όπου θα μαθητεύσει κοντά στον Κράτητα τον Μαλλώτη, στωϊκό γραμματικό. Έπειτα θα πάει στην Αθήνα όπου θα γίνει μαθητής του Διογένη του Σελεύκιου ή αλλιώς Βαβυλωνίου, καθώς και του Αντίπατρου του Ταρσέως, πριν φύγει για τη Ρώμη. Στην πρωτεύουσα της Ρωμαϊκής Αυτοκρατορίας θα συνδεθεί με τον Σκιπίωνα τον Αφρικανό. Πρώτος αυτός θα εισάγει συστηματικά τη στωική φιλοσοφία στη Ρώμη. Μετά τον θάνατο του Σκιπίωνος Αιμιλιανού το 129 π.Χ., επέστρεψε στην στωική σχολή της Αθήνας, της οποίας και υπήρξε ο τελευταίος αδιαφιλονίκητος σχολάρχης. Με τον Παναίτιο, ο στωικισμός έγινε πολύ πιο εκλεκτικιστικός.

## Φιλοσοφικές απόψεις
Για τον Παναίτιο ο κόσμος δεν είναι ζωντανός οργανισμός, αλλά είναι αιώνιος. Ο θεός βρίσκεται στον αιθέρα, δηλαδή στην σφαίρα των απλανών. Η Ψυχή είναι ζωντανός οργανισμός και διακρίνεται σε έξι μέρη. Από αυτά το *σπερματικόν* ανήκει στη φύση ενώ η φωνή είναι το ίδιο το *ηγεμονικόν* στην πράξη.
Ως προς την ηθική ορίζει το «τέλος» της ζωής ως ζην «κατά τας δεδομένας ημίν εκ φύσεως αφορμάς», ζητά δηλαδή την πλήρη ανάπτυξη των φυσικών δυνατοτήτων του ανθρώπου, σύμφωνα με τους γενικούς κανόνες της ανθρώπινης φύσεως αλλά και τον ανθρώπινο χαρακτήρα.

## Συγγραφικό έργο
Το πιο περίφημο έργο του ήταν το *«Περί Καθηκόντων»*, η οποία χρησιμοποιήθηκε ως κύρια πηγή από τον Κικέρωνα για το έργο του με τον ίδιο τίτλο, (*De officiis*). Επίσης έγραψε το *«Περί Σωκράτους και των Σωκρατικών»*,όλα γραμμένα στη Ρώμη.

## Παραπομπές


## Πηγές
* 

Κατηγορία:Αρχαίοι Έλληνες φιλόσοφοι
Κατηγορία:Στωικοί φιλόσοφοι
Κατηγορία:Αρχαίοι Ρόδιοι